
1994. május 18., szerda 


Rejtélyek és kérdések 


Világszerte sok ezer azo- 
nosítatlan repülő tárgyat ész- 
leltek az elmúlt években, ám a 


politikusok a jelentések elle- 
nére is tagadják a földönkívü- 
liek látogatását. Kinek az ér- 
dekében áll a — lehetséges — 
tények elhallgatása? Erre ke- 
resi a választ cikkében szer- 
zőnk. Lehet, hogy visszame- 


gyünk a Holdra a közeljövő- 
ben? Mármint mi, emberek. 
Vajon mivel, vagy inkább 
kikkel találkozhatunk odaát? 
Az argentin elnök meg van ar- 
ról győződve, hogy intelli- 
gens lények élnek még a 
világűrben. Ezekről a kérdé- 
sekről olvashatnak összeállí- 
tásunkban. —— Barta Zsolt 


AZ ARGENTIN ELNÖK MONDTA 


Hiszek az UFO-kban 


Érdekes témát talált Carlos 
Saúl Menem argentin elnök, aki 
fogadta Shirley MacLaine ame- 
rikai színész- és énekesnőt: a ta- 
lálkozón földönkívüli  hatal- 
makról beszélgettek. Menem 
minderről maga számolt be a 
Buenos Aires-i rádiónak. — Ar- 
ról az erőről beszélgettünk, 


amely a földet teremtette — 
mondta -—, és a művésznő meg- 
kérdezte tőlem, hogy hiszek-e 
az UFO-kban. Azt válaszoltam 
neki: 

Miért ne lehetne elképzelni, 
hogy más naprendszerek is lé- 
teznek, fejlettebbek, mint a mi- 
énk? Hiszek bennük. 


MEGFERTŐZHETŐ A FÖLD 

Mikrobák a világürből 


Más égitestekről származó 
baktériumok és vírusok életben 
maradhatnak a világűrben, és 
adott esetben áttelepíthetők a 
Földre. 

Ezt állapították meg a hol- 
landiai Noordwijkben, az euró- 
pai világűr-kutatási központ- 
ban, miután értékelték az EU- 
REKA program keretében fel- 
bocsátott . európai űrszonda 
1992 augusztusától 1993 júniu- 
sáig tartó útját. Az emberi 
személyzet nélküli  szondán 
baktériumokat, gombákat és ví- 
rusokat helyeztek el. A nem- 
zetközi kutatók ezzel elsősor- 
ban azt kívánták  tanulmá- 
nyozni, milyen hatással van az 


űrben fellépő "sugárzás az élő- 
lényekre. Meglepetésre kide- 
rült, hogy az Áspergillus nevű 
gomba például , túlélte" az űr- 
utazást. 

Ez nyilvánvalóvá tette, hogy 
meg kell védeni más planétákat 
a Földről származó mikrobák- 
tól, ha egyszer sor kerül embe- 
rek más égitesteken való meg- 
jelenésére. 

Mint Dick Mesland bioló- 
gus, most nyilvánosságra ho- 
zott jelentésben írja, az űr- 
szonda útjának tanulmányozása 
azt is megmutatta, hogy nem 
kizárt Földünk  megfertőzése 
más égitestekről származó mik- 
robákkal sem. 


A FRANCIÁK 15 EZER ÉSZLELÉST REGISZTRÁLTAK 
Amirol a politikusok tudnak, de elhallgatják 


Igen, sokszor beszélnek a 
sci-fi kedvelők, UFO-kutatók 
arról a vitathatatlan tényről, 
hogy kormányok, valamint a 
fegyveres erők a legnagyobb ti- 
toktartással kezelik a földönkí- 
vüliek kérdését az emberiséggel 
szemben. Ami azt jelenti, hogy 
a valós, lényeges dolgokat el- 
hallgatják, illetve ,.kirakatvizs- 
gálatokat" végeznek. Azonban 
minden nagyhatalom kormány- 
zatában vannak józanul gon- 
dolkodó emberek — hivatalno- 
kok, magas beosztású tisztség- 
viselők -, akik belátják, hogy ez 
egy teljesen hibás út, hiszen az 
emberiségnek igenis joga van 
megtudni az UFO-kkal kapcso- 
latos valóságot. S hogy ez 
mennyire így van, szeretnék 
idézni Michael Hesemann, is- 
mert német ufológus könyvéből 
vonatkozó tényadatot, amely 
bizonyítja azt, hogy az UFO- 
kérdés valós, hiszen igen ma- 
gas szinten és igen intenzíven 
foglalkoznak a kérdéssel. 

Anglia, 1954. július 10. 

Lord DOWDING, Anglia lé- 
gimarsallja kijelenti; , meg va- 
gyok győződve arról, hogy ezen 
objektumok léteznek és nem 
Földi eredetűek. A londoni 
,Reynold News 1957. június 
16-án számol be a következők- 
ről:, Nagy-Britannia összes lég- 
elhárító — támaszpontja harci 
gépeket tart állandó készenlét- 
ben, hogy a nem azonosítható 
repülő tárgyakat a légtérben 
bármikor elfoghassák." 

Spanyolország: 

1976. július 20-án a Spanyol 
Légügyi Minisztérium egy hi- 
vatalos dokumentációt nyújt át 
J.J Benitez újságírónak, 
amelyben 12 UFO-esetről, töb- 
bek között egy UFO-leszállás- 
ról, katonai területen belül. 
1983 júliusában a téma a mad- 


€ Ilyen fényesnek mondják az azonosítatlan repülő tárgyakat. 


ridi parlament napirendjén sze- 
repel. A spanyol Konzervatív 
Párt tűzte napirendre, hogy ez- 
által is bizonyítsa a légelhárítás 
hiányosságát. Először 1989 áp- 
rilisában jelentette be egy kor- 
mánytisztviselő, hogy Spanyol- 
ország területén különös 
UFO-leszállások, földönkívüli- 
ekkel történő kapcsolatfelvéte- 
lek történtek. 


Franciaroszágban először 
1974. február 21-én Robert Gal- 
ley, francia védelmi miniszter 
jelenti be, egy, a FRANCE IN- 
TER számára adott interjújá- 
ban, hogy a minisztérium már 
1954 óta egy UFO- 
vizsgálóállomást működtet. 
Ezzel kapcsolatban a miniszter 
szó szerint a következőket 
mondotta; , Az UFO-k létezése 


— ma már — cáfolhatatlan tény. 
A francia csendőrség megbízást 
kapott az UFO-jelentések re- 
gisztrálására, valamint ellenőr- 
zésére. A CNES — Világűrkuta- 
tási Nemzeti Központ — a fran- 
cia NASA, megteremtete a 
GEPAN osztályát, amely a nem 
azonosítható repülő  objektu- 
mok ellenőrző csoportját fog- 
lalja magába. Ezen csoport az- 
óta több mint 15 ezer észlelést — 
és ezek között leszállásokat is 
regisztrált. 

Olaszország: 

1978-ban, márciusban az 
olasz védelmi minisztérium 6 
beszámolót közölt, amelyek ka- 
tonai személyek által kerültek 
bejelentésre. . Az észlelések 
1977-ben történtek. Az is nyil- 
vánosságra került, hogy a vé- 
delmi minisztérium , UFFICIO 
X" fedőnéven egy UFO-kutató 
hivatalt tart fenn. 

És ez csak egy töredéke a fel- 
sorolásnak. Ha az UFO-kérdés 
valóban kitaláció és valótlan, 
akkor miért foglakoznak a kér- 
déssel a nagyhatalmak kor- 
mányszinten. 1971-ben az ak- 
kori Szovjetunió és az Amerikai 
Egyesült Államok kormányai — 
a  legridegebb hidegháborús 
évek kellős közepén — egy szer- 
ződést írtak alá, hogy minden 
UFO-berepülést ellenséges tá- 
madásnak véljenek és nehogy 
valami  , túlbuzgó" személy 
megnyomja a piros gombot. 
Nos, ezek után fel lehet tenni a 
kérdést; valóban nem léteznek 
az UFO-jelenségek, vagy a 
nagyhatalmak kormányai any- 
nyira bőkezűek, hogy egy nem 
létező fenomén kutatására éves 
szinten dollármilliókat költe- 
nek. Aligha. 

Sióvölgyi László, 

a kecskeméti UFO-klub 

vezetője 


Az amerikaiak feltérképezik a Holdat 


35 évvel ezelőtt, 1959-ben 
indult el a Luna-I. holdszonda, 
hogy meközelítse és megkerülje 
a Holdat. Tíz évvel később az 
Apolló-program keretében le- 
szállt az első ember a Holdon. 
Es később még tíz űrhajós sé- 
tálhatott az élettelen krátereken. 
Az Apolló- és a Luna-progra- 
mok után nem lőttek fel újabb 
holdszondákat. Idén azonban 
megtört a jég: az amerikaiak 
felőtték a Clementint, amely 
három hónapig kering majd a 
Hold körül, és folyamatosan 
sugározza felvételeit. A prog- 
ramról bővebbet Horváth And- 
rás csillagásztól kérdeztünk. 

- A Clementin nagyon pi- 
cike méretű és súlyú űrszonda, 
mintegy tízszer kisebb a koráb- 


biaknál, viszont érzékeny rend- 
szere vannak, például a kame- 
rái. El lehet mondani, hogy ez 
az első olyan űreszköz, amelyik 
tulajdonképpen a XXI. század 
technikájára épült. A Clementin 
űrszondát a Pentagonnál ameri- 
kai katonák építették, és a 
NASA-nak a kutatási progra- 
mot felajánlották.  Tulajdon- 
képpen azokat az érzékelőket és 
detektorokat építették be a 
Clementin űrszondába, amelye- 
ket a haditechnika csúcsaként a 
Föld körül keringő felderítő 
holdakban alkalmaznak atom- 
robbanások felderítésére, csa- 
patmozgások figyelésére. Mint- 
egy 4-5 különféle kamera- 
rendszert építettek be ebbe a kis 
űrszondába. 


— Most kezdi hasznát látni a 
polgári ürkutatás a csillaghá- 
borús terveknek? 

— Igen. Pontosan arról van 
szó, hogy a csillagháborús ter- 
vekhez kidolgozott technológiát 
alkalmazzák a Clementin-űr- 
szondánál, nemcsak a kamerák 
esetében, hanem például fan- 
tasztikusan vékony, de jó telje- 
sítményű napelemeket is alkal- 
maznak. Az eddig használt a- 
lumínium-titán ötvözet helyett 
most már epoxigyanta-szerű 
műanyagokat alkalmaznak. 


20-30 százalékos súlycsökken- 
tést sikerült elérni. A haditech- 
nika XX. század elején fog be- 
lépni, most a Pentagon a NASA 
rendelkezésére bocsájtotta. Ugy 
tűnik, hogy ez egy sorozat kez- 


dete, már most tervezik a Cle- 
mentin-II-es — űrszondát. A 
NASA a következő tíz évben 
több tucat űrszondát szeretne 
indítani a Merkur, a Vénusz, a 
Mars, a Jupiter és a külső nagy 
bolygók felderítésére, sőt az 
utolsó bolygó, a Plutó felderíté- 
sére is ilyen kisméretű és olcsó 
űrszondát terveznek indítani. 
Ezt a bolygót, a Plutót, eddig 
még nem látta közelről űr- 
szonda. 

— Birtokolja-e az amerikaia- 
kon kívül bárki más ezt a tecnh- 
nikát, vagy most az Egyesült Al- 
lamok megint nagy léppéssel 
elhúz Nyugat-Európa, Japán és 
főleg az oroszok előtt? 

— Az az érzésem, hogy Ame- 
rika most néhány évre a Cle- 
mentin-technológiájával el fog 
húzni mind az oroszok, mind az 
európaiak előtt, talán a japánok 
előtt nem, mert a japánok a mi- 
niatürizálásban már most is 
közvetlenül az amerikaiak mel- 
lett — ha nem előttük — vannak. 

— Miért támadt fel húsz év 
után az amerikai ürkutatók ér- 
deklődése megint a Hold iránt? 

— A Holdról eddig szerzett 
adatok feldolgozása gyakorlati- 
lag mostanáig folyt, és tulaj- 
donképpen most érett meg arra 
a helyzet, hogy újra elkezdjék 
gyűjteni az adatokat a követ- 
kező fázishoz. 

Egy nagyon részletes hold- 
térképet kívánnak készíteni, 
amelynek alapján majd ki fog- 
ják választani a holdbázisok he- 
lyét, 

Előd László 


Úrkarambolok júliusban 


Kínai csillagászok szerint s0- 
rozatos — üstökösbecsapódások 
várhatók a Jupiteren július 17. 
és 22. között. A Kínai Tudomá- 
nyos Akadémia Nanking mel- 
letti obszervatóriumában meg- 
figyelték, hogy az amerikai 
asztronómusok által tavaly fel- 
fedezett Shoemaker-Levy üs- 
tökös 21 kisebb darabra hullott 
szét, és e darabok másodper- 
cenként hatvan kilométeres 
sebességgel száguldanak a Jupi- 
ter felé. Az első becsapódását a 
Cecsingsan csillagvizsgáló tu- 
dósai július 17-ére, (közép-eu- 
rópai idő szerint) délelőtt 9 óra 
30-ra jelezték. A többi darab öt 
és fél nap leforgása alatt követi 
az elsőt. A kínai csillagászok 
mérései szerint 11 darab átmé- 
rője meghaladja a két kilomé- 
tert, a legnagyobbé eléri a né- 
gyet. A becsapódások összeg- 


zett ereje számításaik szerint 
egybillió kilotonna trotil (rob- 
banóanyag) feszítőerejével ér 
majd fel. Mindegyik becsapó- 
dás nyomán óriási tűzgömb és 
gombafelhő keletkezik majd. — 
A Föld és a Jupiter roppant tá- 
volsága miatt azonban ezeknek 
nem lesz közvetlen hatásuk a 
Földre — vélekednek. A kínai 
csillagászok országos megfi- 
gyelőhálózatot építenek ki a gi- 
gantikus űrkarambolsorozat fi- 
gyelemmel követésére, Ugy vé- 
lik, hogy a megfigyelések" hoz- 
zásegíthetik az emberiséget a 
Jupiter vörös foltjainak és szí- 
nes — felhőinek megértéshez. 
Azonkívül valószínűségszámí- 
tásokat tesznek lehetővé arra 
nézve, hogy milyen következ- 
ményekkel járhat a Földön az 
üstökösökkel vagy kisbolygók- 
kal való esetleges ütközés. 


Panaszkodó asztronauták 


Két amerikai asztronauta — 
enyhén szólva — nem ideális kö- 
rülmények között él a Moszkva 
melletti orosz űrközpontban— je- 
lentette ki az Amerikai Urkuta- 
tási Hivatal egyik vezetője. Ro- 
bert Gibson elmondta a Reuter 
brit hírügynökség tudósítójának, 
hogy Norman Thagard és Bonnie 
Dunbar, aki arra készül, hogy 
orosz kollégáival a Mir űrállo- 
máson teljesítsen szolgálatot, 
nem úgy él, mint az orosz koz- 
monauták, akik az USA-ban ké- 
szültek űrrepülésre 1992-ben. 
Két évvel ezelőtt Szergej Krikal- 


Hogy többpárti kormány 
e alakulhasson. 


jovnak és Vlagyimir Tyitovnak 
gépkocsikat és lakóhelyül önálló 
házat bocsátottak rendelkezé- 
sére, jobban éltek még az ameri- 
kai asztronautáknál is. Gibson 
Oroszország rossz gazdasági 
helyzetét okolta azért, hogy Tha- 
gard és Dunbar kényelmetlen la- 
kásban él és még a legszüksége- 
sebb javakkal, mint például ru- 
házati cikkekkel sem képes ma- 
gát ellátni. A két amerikait még 
csak abban az előnyben sera ré- 
szesítették, hogy kollégáikkal 
együtt étkezhessenek a Csillag- 
város kiképző központjában. 


Mfizetett politikai hirdetés/ 


